Kamu bisa jelasin ke aku soal Lembu dalam bahasa melayu?

Lembu, sapi atau jawi merupakan sejenis mamalia ungulat yang umum sekali dan diternak sebagai haiwan bela jinak. Ia merupakan anggota moden yang utama dalam subkeluarga Bovinae, dan spesies yang mempunyai bilangan paling banyak dalam genus Bos, dan biasanya dikelaskan sebagai spesis Taurus.

Lembu dipelihara sebagai binatang ternakan untuk mendapatkan daging, susu dan hasil tenusu, dan sebagai kenderaan (lembu kasi untuk menarik kereta, bajak dan alat-alat sebagainya). Produk lembu yang lain termasuklah kulit dan tahi untuk baja asli atau bahan api. Di sesetengah negara seperti India, lembu membawa erti keagamaan yang penting.

Sekitar 10,500 tahun dahulu, lembu dibela jinak daripada sekurang-kurangnya 80 progenitor di Turki tenggara. Menurut anggaran 2011, terdapat 1.4 bilion ekor lembu di dunia. Pada tahun 2009, genom lembu menjadi antara genom haiwan ternakan pertama  yang telah dipetakan sepenuhnya.  Lembu dianggap harta kekayaan yang terlama, maka mencuri lembu dikira satu bentuk kecurian yang terawal.